Gilda Cruz-Romo

Gilda Cruz-Romo (s. 12. helmikuuta 1940) on meksikolainen oopperalaulaja, joka on äänialaltaan sopraano.

Cruz-Romo opiskeli Meksikon kansallisessa musiikkikonservatoriossa ennen debytoimistaan Méxicossa vuonna 1962. Seitsemän vuotta myöhemmin hän pääsi esiintymään New Yorkiin, ja Metropolitan-oopperan-debyyttinsä hän teki siellä vuosi tämän jälkeen. Viimeisen kerran Cruz-Romo esiintyi Metropolitan-oopperassa vuonna 1984. Hän tuli tunnetuksi erityisesti rooleista Giuseppe Verdin ja Giacomo Puccinin oopperoissa. Verdin ja Puccinin teosten ohella Cruz-Romo esiintyi Metropolitan-oopperassa vain Andrea Chénierin, Pajatson ja Cavalleria rusticanan esityksissä.

Cruz-Romo esiintyi ensimmäisen kerran Lontoon Royal Opera Housessa vuonna 1972 Verdin Aidan nimiroolissa. Hän toisti tämän roolin La Scalan -debyytissään vuonna 1973. Samana vuonna Cruz-Romo teki ensimmäisen esiintymisensä Wienin valtionoopperassa.

Lähteet 

Meksikolaiset oopperalaulajat
Sopraanot
Vuonna 1940 syntyneet
Elävät henkilöt